કિશોર લક્ષ્મીનારાયણ બિયાણીને તમે ઓળખતા હશે કે કેમ તે ખબર નથી પણ તમે બીગ બજાર અને પેન્ટાલૂનમાં તો ગયા જ હશો. બસ કિશોર બિયાણી એ જ ભારતનાં ૨૨૧ શહેરોમાં આવેલાં ૩૫ હજારથી વધુ લોકોને રોજગારી આપતાં બીગ બજાર અને પેન્ટાલૂનનાં ૯૦૦ ઓઉટલેટ્સનાં ફાઉન્ડર છે. મુંબઈનાં માલાબાર હિલ સ્થિત ફ્યૂચર ગૃપનાં સીઈઓ કિશોરનો જન્મ ૯ ઓગષ્ટ ૧૯૬૧માં રાજસ્થાનનાં એક મધ્યમ વર્ગનાં પરિવારમાં થયો. કિશોરનાં જન્મ બાદ તેમનાં દાદા પરિવારને લઈને રાજસ્થાનનાં નિમ્બીનાં વતન જોધના ગામથી મુંબઈ ધોતિયાં અને સાડી વેંચવાનો ધંધો કરવા આવતા રહ્યાં. પોતાનાં દાદાને કપડાં વેંચતા જોઈ ૧૪-૧૫ વર્ષનાં પૌત્ર કિશોરે મુંબઈની સેંચ્યુરી બજારની ગલીઓમાં નક્કી કરી લીધું, પોતે પણ કપડાં વેંચવા. કિશોર બિયાણીએ ૨૨ વર્ષની ઉંમરે વિચાર્યું તે કરી બતાવ્યું. તેણે મુંબઈમાં કપડાં બનાવવા અને વેંચવાનું શરૂ કર્યું, આજે તેની કંપનીનું ટર્નઓવર ૯૦૦ કરોડ રૂપિયા છે.